S-a făcut lumină privind consumul de lapte de cânepă. Ce este produsul folosit ca înlocuitor pentru laptele de vacă, cum se folosește în bucătărie, care este legătura lui cu marijuana și dacă ieși pozitiv la testul anti-drog poți să afli în rândurile de mai jos.
Laptele de cânepă sau din semințe de cânepă este un produs lichid cremos, bogat în proteine și cu conținut scăzut de grăsimi. Prezintă, de asemenea, în compoziție acizi grași omega-3, aminoacizi esențiali și minerale. De obicei, produsul este depozitat în cutii și comercializat în magazine.
În procesul de preparare a produsului final, semințele de cânepă sunt mai întâi puse la înmuiat, apoi sunt amestecate cu apă pentru a devenit un fel de băutură. De cele mai multe ori, tipurile de lapte de cânepă din supermarketuri prezintă și adaosuri de vanilie sau zahăr.
Laptele de cânepă este la foarte mare căutare printre persoanele intolerante la lactoză, deci care nu pot consuma laptele tradițional. Acesta este și motivul pentru care produsul este disponibil la scară largă. Se pot prepara cu el băuturi diverse, cum ar fi espresso, latte și cappuccino.
Produsul este un înlocuitor excelent pentru laptele de vacă. Laptele de cânepă poate fi consumat în forma propriu-zisă sau poate fi adăugat în mâncăruri calde (supe) sau reci (cereale), în produse de copt și smoothieuri. Este excelent pentru a aromatiza băuturile pe bază de cofeină.
Laptele de cânepă este cremos, prezintă o consistență puțin mai groasă decât laptele degresat și alte tipuri de lapte disponibile în magazine sau supermarketuri. Aroma lui este cu totul deosebită, fiind una ușoară, de nucă, asemănătoare cu cea a laptelui de migdale.
Despre laptele de cânepă au fost vehiculate, de-a lungul timpului, tot felul de teorii. S-a sugerat, într-o perioadă, că o persoană care bea sau folosește în diverse preparate lapte de cânepă va prezenta un test cu rezultat pozitiv pentru consumul de marijuana, în cazul efectuării unei astfel de evaluări.
Specialiștii au făcut lumină cu privire la cazul de față. Cânepa și marijuana sunt cumva asociate, însă nu provin din aceeași plantă. Semințele de cânepă folosite la fabricarea laptelui de cânepă nu conțin THC (adică tetrahidrocannabinol).
THC este principalul ingredient psihoactiv din marijuana care produce senzația de așa-zisă înălțare. Acesta este, așadar, prezent în marijuana, însă nu și în laptele de cânepă. Produsul lichid în cauză, ce reprezintă înlocuitor pentru laptele de vacă, este complet sigur pentru a fi consumat.